A Balatontourist vette bérbe tíz évre Révfülöp egyik értékes telkét (24.hu) – hirbalaton.hu
A Balatontourist vette bérbe tíz évre Révfülöp egyik értékes telkét (24.hu)
2019. március 14. 16:59 2019. március 14. - hirbalaton.hu/f
A révfülöpi kemping mellett található a Semsey-major. Az önkormányzat évekkel ezelőtt megálmodott oda egy vitorláskikötőt, de a tervek között szerepelt korábban a Globe színház másának és egy szállodának az építése is. Ezekből aztán semmi nem lett, tavaly év végén pedig úgy döntött a képviselő-testület, hogy az önkormányzati tulajdonú, 15760 négyzetméteres vízparti területet évi nettó 9 millió forintért bérbe adja a a Mészáros Lőrinc érdekeltségébe tartozó Balatontouristnak.
Húsz napig lehett pályázni az értékes terület bérlésére
“A kemping bérleti szerződését vettük alapul. A kempingénél a bérleti díj egy kicsivel több, de ott ki van építve az infrastruktúra.”
Összevonják a Balatontourist bérelt területeit, így az beépíthetővé válik
“Előreláthatólag, a vezetők elmondása szerint már ebben az évben kempingként akarják üzemeltetni a területet. Mobilházakat telepítenének, de konkrétumokat még nem tudunk. Alapelképzelésük az, hogy a terület egy részére mini aquaparkot szeretnének.”
Idén már a révfülöpi kemping részeként üzemel a Semsey-major
A Semsey-major területén a szezonkezdésig 15, 120 négyzetméteres panorámás parcellát, 12 sátorhelyet, mobil vizesblokkot, továbbá „sport és szabadidős aktivitásokat” alakítanak ki. A tervek között fedett szálláshelyek (mobilházak) telepítése, vendéglátó egység és kiszolgáló épületek, továbbá napozótérrel rendelkező gyermek- és felnőtt medence létesítése is szerepel. A fejlesztés részleteit a Balatontourist vezetése az önkormányzattal egyezteti, de a képviselőtestület a koncepciót már elfogadta – írta a Balatontourist. Azt viszont határozottan cáfolták, hogy mini aquaparkot terveznének a területre – írja a 24.hu.
Posted in HírfolyamTagged Révfülöp, révfülöpi kemping, Semsey-major
Ingyenesen látogathatóak a múzeumok március 15-én (tvkeszthely.hu)